ສຫລ ລົງໂທດ 6 ຄົນ ທີ່ສະໜັບສະໜຸນກຸ່ມ al-Shabab
ສຫລ ລົງໂທດນາຍທະຫານເອຣີເທຣຍ 2 ຄົນ ຊາວຊູດານຄົນນຶ່ງແລະຊາວເຄນຢາ 3 ຄົນ ທີ່ໃຫ້ການສະໜັບກຸ່ມກໍ່ການຮ້າຍ al-Shabab ໃນໂຊມາເລຍ
ສະຫະລັດໄດ້ທຳການລົງໂທດທາງດ້ານການເງິນຕໍ່ເຈົ້າໜ້າທີ່ເອຣີເທຣຍ 2 ຄົນ ແລະອີກ 4 ຄົນຈາກເຂດອາຟຣິກາຕາເວັນອອກ ທີ່ຖືກກ່າວຫາວ່າ ໃຫ້ການສະໜັບສະໜຸນແກ່ກຸ່ມຫົວ ຮຸນແຮງ al-Shabab ຂອງໂຊມາເລຍ ກະຊວງການເງິນຂອງສະຫະລັດໄດ້ລະບຸຊື່ບຸກຄົນທັງ 6 ໃນວັນພະຫັດວານນີ້ ພາຍໃຕ້ດຳ ລັດປະທານາທິບໍດີ ສະບັບປີ 2010 ທີ່ອະນຸຍາດໃຫ້ລັດຖະບານ ກັກຊັບສິນຂອງສ່ວນບຸກ ຄົນທີ່ປະກອບສ່ວນເຂົ້າໃນບັນຫາຂັດແຍ້ງຢູ່ໂຊມາເລຍ ທ່ານນາງ Susan Rice ເອກອັກຄະລັດຖະທູດສະຫະລັດປະຈຳອົງການສະຫະປະຊາຊາດ ກ່າວວ່າ ບຸກຄົນທັງ 6 ມີສ່ວນພົວພັນໂດຍກົງກັບກຸ່ມກໍ່ການຮ້າຍດັ່ງກ່າວ ໃນຖະແຫຼງຂ່າວ ທີ່ນຳອອກເຜີຍແຜ່ສະບັບນຶ່ງທ່ານນາງເວົ້າວ່າບຸກຄົນທັງ 6 ເປັນໄພຂົ່ມຂູ່ຕໍ່ສັນຕິພາບແລະ ຫວັງວ່າສະຖຽນລະພາບຈະເກີດຂຶ້ນຢູ່ໃນຂົງເຂດ ພ້ອມນີ້ທ່ານນາງກໍໄດ້ເຕືອນວ່າ ການດຳ ເນີນການໃນທຳນອງນີ້ ຈະປ່ອຍໃຫ້ເກີດຂຶ້ນບໍ່ໄດ້ ຊາວເອຣີເທຣຍທັງສອງ ມີຊື່ວ່າ ພັນເອກ Tewolde Negash ເຈົ້າໜ້າທີ່ສືບລັບທີ່ຖືກກ່າວ ຫາວ່າ ເປັນຜູ້ສົ່ງເງິນໄປໃຫ້ກຸ່ມກໍ່ການຮ້າຍ al-Shabab ແລະພັນເອກ Taeme Goitom ທີ່ມີການກ່າວຫາວ່າ ຊ່ອຍເຮັດການຕັດສິນໃຈ ໃຫ້ແກ່ກຸ່ມນຶ່ງ ທີ່ສັງກັດຢູ່ໃນພວກທະຫານ ບ້ານ Hizbul Islam ທີ່ໄດ້ໂຮມໂຕເຂົ້າກັນກັບກຸ່ມ al-Shabab ໃນປີ 2010 ນອກນັ້ນແລ້ວການລົງໂທດທີ່ວ່ານີ້ຍັງໄດ້ລະບຸຊື່ນາຍ Suhayl Salim Abd-el-Rahman ຊຶ່ງປັນຊາວຊູດານ ທີ່ມີການກ່າວຫາວ່າ ເປັນຜູ້ຊ່ອຍເຫຼືອໃນດ້ານການເດີນທາງ ແລະດ້ານ ການເງິນສຳຫຼັບພວກນັກລົບຊາວຕ່າງປະເທດທີ່ພະຍາຍາມເດີນທາງເຂົ້າໄປໃນໂຊມາເລຍ ຊາວເຄນຢາອີກ 3 ຄົນ ກໍມີຊື່ຢູ່ໃນບັນຊີດັ່ງກ່າວ ປະກອບດ້ວຍນາຍ Aboud Rogo Mo- hammed ນາຍ Abubaker Shariff Ahmed ແລະນາຍ Omar Awadh Omar ບຸກ ຄົນທັງ 3 ຖືກກ່າວຫາວ່າ ໃຫ້ການຊ່ອຍເຫຼືອທາງດ້ານການເງິນ ຫຼືບໍ່ກໍດ້ານພະລາທິການ ແກ່ກຸ່ມ al-Shabab